Natt til søndag 10. mai 2015 gikk det et kilometerlangt jord- og leirras langs sjøkanten mellom Sørkjosen og Jubelen, som sperret Europaveg 6 over en lengre periode og førte til at flere husstander ble evakuert. Videre førte raset til store ødeleggelser; En molo, en kai og en brygge, samt deler av europaveien raste på havet. Ingen menneskeliv gikk tapt. Årsaken til raset skal ha vært steinfylling i sjøen som følge av veiarbeid i forbindelse med tunnelbygging.